KITBA TA' NEIL AZZOPARDI FERRIGGI Waqt il-Festa tas-Sena l-oħra l-Poplu Mosti ngħata sorpriża hekk kif l-Arċipriet tal-Paroċċa kien talab lill-Arċisqof Charles Scicluna biex jingħata t-titlu ta' Bażilika lill-Knisja tal-Mosta, li min-naħa tiegħu laqa' din it-talba. Madankollu t-triq biex jingħata dan it-titlu hija waħda twila u fost l-ewwel affarijiet ried li jitħejja dokument estensiv li jirrakonta l-istorja ta' din il-Parroċċa. Fil-fatt, waqt il-quddiesa pontifikali ta' Jum l-Assunta fil-Mosta mistenni jkun ippreżentat dokument lill-Arċisqof Charles Scicluna bir-raġunijiet għaliex ir-Rotunda tal-Mosta għandha ssir bażilika. L-Arċipriet tal-Mosta, Dun Albert Buhagiar, fisser kif kienet sena ħidma bil-għan li kollox ikun imħejji b'mod li ma jiddiżappuntax lill-Mostin. Issa kollox se jkun f'idejn l-Arċisqof. Huwa sostna li "biex hu jkun jista' mbagħad jiddiskuti t-talba mal-konferenza episkopali ta' Malta u eventwalment mbagħad wara l-Arċisqof ikun jista' jressaq it-talba biex il-Papa, jekk hi x-xewqa tiegħu, jeleġi l-Parroċċa tal-Mosta għal dan it-titlu." Dan id-dokument tħejja minn grupp ta' nies magħmula minn lajċi u saċerdoti wara li kienet saret it-talba formali s-Sena l-oħra. Kien propju nhar il-15 ta' Awwissu tas-sena l-oħra waqt il-quddiesa pontifikali fl-okazzjoni tal-Festa ta' Santa Marija fil-Mosta lill-Arċisqof Charles laqa' t-talba tal-Arċipriet tal-Parroċċa Dun Albert Buhagiar biex din il-Knisja tigi elevata għat-titlu ta' bażilika. Dakinhar kien evidenti s-sodisfazzjon u l-ferħ fuq wiċċ il-Mostin hekk kif kien ilhom jagħmlu din it-talba bla suċċess għal diversi snin. Intant, Id-dokument jitkellem dwar diversi aspetti tal-parroċċa u l-ħajja tal-Mostin. Dun Albert Buhagiar stqarr li "dan id-dokument jitkellem dwar il-ħajja tal-parroċċa jekk hiex popolazzjoni għaqdiet tal-parroċċa u dik li hi l-parroċċa llum." Madankollu dokument bħal dan ma jistax ma jitkellimx dwar l-aspett monumentali ta' din il-knisja li għandha r-raba' l-akbar koppla fid-dinja. "Dan irid jitkellem dwar il-Knisja, u l-iskultura ma' dak li hu marbut mal-liturġija, jiġifieri trid tkun knisja addatta, u jitkellem fuq l-istorja u l-arti ta' din il-parroċċa." Id-dokument jelenka b' mod ċar ukoll l-avvenimenti kbar li seħħew fil-Knisja tal-Mosta, fosthom il-Kungress Ewkaristiku tal-193. Iżda wkoll ir-raġunijiet kollha jinsabu elenkati fid-dokument li nhar għada se jgħaddi minn id għal oħra. Aħna dan lestejnieh u se ntuh lill-Arċisqof dakinhar tal-Festa ta' Santa Marija. Jien se nippreżentalu dan id-dokument, proprju għada nhar il-15 ta' Awwissu," temm jgħid Dun Albert Buhagiar.